open-index/open-wikipedia-markdown huggingface dataset:
Ջո Անդերսոն

**Ջո Անդերսոն** (անգլ․ *Joe Anderson*,), բրիտանացի դերասան, որն ավելի հայտնի է այնպիսի ֆիլմերով, ինչպիսիք են օրինակ «Տիեզերքի միջով», «Ջեյն Օստին », «Հսկողություն», «Ավերակներ», «Խելագարներ» և «Հարձակում»։

## Կենսագրություն
Ջո Անդերսոնը ծնվել է Անգլիայում` քիչ հայտնի դերասանների՝ Մաիլզա Անդերսոնի և Լեսլի Դեֆի ընտանիքում։ Հայրը որդուն խորհուրդ էր տալիս, որպեսզի որդին չգնա հոր հետքերով, այլ գտնի ստաբիլ աշխատավարձով աշխատանք, ինչպես օրինակ դագաղագործ։ Անդերսոնը սովորում էր Ռիչմոնդա-նա-Տեմզե քոլեջում։ Ավագ դպրոցից հետո նա զբաղվում էր լեռնագնացությամբ, սովորում էր լուսանկարչություն և ցանկանում էր ռեժիսոր դառնալ, սակայն ուսման համար բավարար գումար չունենելու պատճառով սովորում է դերասանական արվեստ Դեբատ-Դուգլասի դրամատիկական արվեստի ակադեմիայում։ Անդերսոնը հարցազրույցներից մեկում իր մասնագիտական ընտրությունը բացատրել է որպես դիսլեքսիա։ Դերասանական կարիերան Անդերսոնը սկսել է 2000 թվականների կեսին։ Առաջին դերերը խաղացել է Չիչեստերական թատրոնում, որից հետո սկսեց նկարահանվել ֆիլմերում և հեռուստասերիալներում։ Անդերսոնի առաջխաղացումը եկավ 2007 թվականին, որում թողարկվեց «Տիեզերքի միջոցով» մյուզիքլը, որտեղ Ջոն խաղաց գլխավոր դերերից մեկը։ Ֆիլմում Անդերսոնը կատարեց *[[:ru:The Beatles|The Beatles]]* երգերից մի քանիսը, չնայած իր խոսքերով չուներ հատուկ երաժշտական փորձ և դերի համար հրավիրվել է Ջուլի Տեիմորի կողմից ոչ թե որպես երգիչ, այլ որպես դերասան։ Անդերսոնը 2007 թվականին խաղաց նշանակալի դերեր նաև այլ ֆիլմերում՝ «Հսկողություն», (Պիտեր Խուկ բասիստ՝ ռոկ խումբ *[[:ru:Joy Division|Joy Division]] )* և *«Ջեյն Օստին» (գրող Ջեյն Օստինի մեծ եղբայր՝ Հենրի)*։ Դերասանը նկարահանվել է նորից ֆիլմում՝ երաժշտական թեմայով, նորից կատարելով բաս երաժիշտի դեր «Ակումբ 27» 2008 թվականին։ Անդերսոնը խաղացել է գլխավոր դերերից մեկը ՝ Շերիֆի օգնականը «Խելագարները» սարսափ ֆիլմում, որը լույս է տեսել 2010 թվականին և հանդիսանում է «Խենթ» ֆիլմի վերափոխած պատկերը, որը նկարահանել է Ջոջեմ Ռոմեոն 1973 թվականին։ 2012 թվականին դուրս եկավ երկու շահութային ամերիկյան ֆիլմեր Անդերսոնի մասնակցությամբ ՝«Հարձակում» և «Մթնշաղ Լուսաբաց․ Մաս 2»։ Ջոն ստացավ նաև «Գետ» հեռուստասերիալի գլխավոր դերերից մեկը՝ պատմող Ամազոնում կորած մարդու որոնման մասին,սակայն ABC հեռուստաալիքը որոշեց դադարեցնել արտադրությունը՝ ութերորդ սերիայից հետո։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Վիզուալ պատում

**Վիզուալ պատում**, պատմություն, որը հիմնականում ասվում է վիզուալ մեդիայում։ Պատմությունը կարելի է պատմել լուսանկարներով, պատկերազարդումներով կամ վիդեոյով, և կարող է համալրվել գրաֆիկներով, երաժշտությամբ, ձայնով և/կամ աուդիոյով։

## Ակնարկ
«Վիզուալ պատում» հասկացությունը օգտագործվում է վիզուալ պատմությունների մի քանի ժանր նկարագրելու համար՝ նորություններից և տեղեկատվությունից (ֆոտոլրագրություն, ֆոտո էսսե, վավերագրական ֆիլմ) մինչև զվարճանք (արվեստ, ֆիլմ, հեռուստատեսություն, կոմքիս, գրաֆիկական վեպ)։ Կարճ ասած՝ ցանկացած պատմություն, որը պատմվել է վիզուալ, վիզուալ պատում է։

Վիզուալ պատումը հետաքրքրություն է առաջացրել նաև ակադեմիական համայնքի համար, քանի որ գիտնականները, մտածողներն ու մանկավարժները ձգտել են հասկանալ նկարի և պատմվածքի ազդեցությունն ու ուժը անհատների և հասարակությունների վրա։ Հակառակ եզրույթը «Վիզուալ պատումաբանությունն» է ()։

Վիզուալ պատումը կարող է ներառել․
* պատմություններ միայն մի տեսանկյունից
* նկարներ՝ շարժական կամ անշարժ
* ակնարկներ հատուկ առարկայի վերաբերյալ
* վերաբերմունքի և վարքագծի փոփոխման հակում

## Ծանոթագրություններ

## Արտաքին հղումներ
*MFA in Visual Narrative at The School of Visual Arts
*Michigan State University Professor Karl Gude and Visual Storytelling by MSUAA Knowledge Network

Պատում
Դմիտրի Վեբեր

**Դմիտրի Վիտալևիչ Վեբեր** (, ), ռուս ֆուտբոլիստ, Ռոստով ակումբի կիսապաշտպան։

## Ակումբային գործունեություն
«Մաքսիմա Աքսայ» ակումբի սան է, որտեղ մարզվել է Սերգեյ Անդրևի գլխավորությամբ։ Հետո տեղափոխվել է ռոստովյան ՍԿԱ ակումբ, ընդհանուր անցկացրել է երկու հանդիպում։ 2015 թվականի օգոստոսի 22-ին իր նորամուտը ՊՖԼ առաջնությունում կատարել է «Դրուժբա» ակումբի դեմ խաղում։ «Ռոստով» ակումբի հետ հանդիպել է ՌՖՊԼ-ի շրջանակներում 2016 թվականի փետրվարից։ 2016 թվականի ամռանը տեղափոխվել է Ավստրիայի հավաքականի հիմնական կազմ։ 2016 թվականի սեպտեմբերի 9-ին Պրեմիեր լիգայում կատարել է իր նորամուտը «Կռիլյա Սովետով» ակումբի դեմ խաղում, դուրս է եկել փոխարինման 81-րդ րոպեին Ադրեյա Պրեպիլցեի փոխարեն։

## Ծանոթագրություններ

## Արտաքին հղումներ
* 
* 
 

Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Յուրի Կորչագին

**Յուրի Կորչագին** (, ), խորհրդային և ռուսական դիվանագետ։

## Կենսագրություն
Միջնակարգ դպրոցն ավարտելուց հետո աշխատել է Վորոնեժի Կիսահաղորդչային սարքերի գործարանում որպես խառատ։ 1969-1971 թվականներին ծառայել է Խորհրդային բանակում։ 1977 թվականին ավարտել է Պ․ Լումումբի անվան ժողովուրդների բարեկամության համալսարանը, պատմություն մասնագիտությամբ։ Տիրապետում է իսպաներեն և անգլերեն լեզուներին։

1977 թվականից զբաղվում է դիվանագիտական գործունեությամբ, տարբեր պաշտոններ է զբաղեցրել ԽՍՀՄ և Ռուսաստանի արտաքին գործերի նախարարությունում․ եղել է արտաքին գործերի նախարարի առաջին տեղակալի օգնական, արտաքին գործերի նախարարի քարտուղարության գլխավոր խորհրդական, բաժնի պետ, լատինաամերիկյան դեպարտամենտի տնօրենի տեղակալ։

*Մեքսիկայում (1977-1981) և Պերուում (1986-1991) եղել է ԽՍՀՄ-ի արտասահմանյան ներկայացուցիչը։
* 1995-1999 թվականներին՝ զբաղեցրել է Արգենտինայում Ռուսաստանի դեսպանատան դեսպանորդ-խորհրդականի պաշտոնը։
* Աշխատել է Ժնևի (1984 թվական) և Փարիզի (1985 թվական) միջազգային կազմակերպություններում։ 1994 թվականին մտնում էր Մոզամբիկի Հանրապետությունում ՄԱԿ-ի դիտորդների խմբի կազմի մեջ։ Մասնակցել է տարբեր միջազգային կոնֆերանսների։
* 2003 թվականի փետրվարի 26-ից-2004 թվականի հունիսի 24-ը՝ Կոլումբիայում Ռուսաստանի Դաշնության արտակարգ և լիազոր դեսպան։
* 2004 թվականի հուլիսի 13-ից-2009 թվականի հուլիսի 7-ը՝ Արգենտինայի Հանրապետությունում Ռուսաստանի Դաշնության արտակարգ և լիազոր դեսպան։
* 2004 թվականի հուլիսի 13-ից-2008 թվականի դեկտեմբերի 22-ը՝ Պարագվայի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։
* 2009 թվականի սեպտեմբերի 1-ից-2012 թվականի փետրվարի 20-ը՝ Ռուսաստանի ԱԳՆ լատինամերիկյան դեպարտամենտի տնօրեն։
* 2014 թվականի փետրվարի 3-ին՝ Մադրիդում Զբոսաշրջության համաշխարհային կազմակերպությանը առընթեր Ռուսաստանի Դաշնության մշտական ներկայացուցիչ

2012 թվականի փետրվարի 20-ից՝ Իսպանիայում և Անդորրայում Ռուսաստանի Դաշնության արտակարգ և լիազոր դեսպան՝ համատեղության կարգով։ Հավատարմագրերն հանձնվել են 2012 թվականի մարտի 21-ին։

## Ընտանիք
Կինը Նատալիա Կորչագինան է։ Ունի երկու դուստր՝ Անաստասիան և Ալեքսանդրան։

## Պարգևներ
* «XXX տարվա անթերի աշխատանքի համար» գերազանցության նշան
* «Զինվորական խիզախության համար։ Ի հիշատակ Վլադիմիր Իլյիչ Լենինի ծննդյան 100-ամյակի» մեդալ (1970)
* Սան Մարտինի ազատարար շքանշանի Մեծ խաչը (Արգենտինա)
* Ազգային շքանշան «Դոն Խոսե Ֆալկոն» (Պարագվայ)
* «Մոսկվայի 850-ամյակին նվիրված» մեդալ (1997)
* Բարեկամության շքանշան (2016 թվականի հունիսի 28)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*
*Պատվարժան Սերգեյ Ռադոնեժսկի III աստիճանի շքանշան (ՌՈՒՓ)։

## Դիվանագիտական աստիճան
*2-րդ դասի արտակարգ և լիազոր դեսպանորդ (1995 թվականի հուլիսի 18)
*1-ին դասի արտակարգ և լիազոր դեսպանորդ (2004 թվականի հուլիսի 8)
*Արտակարգ և լիազոր դեսպան (2008 թվականի հունվարի 24)

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Ռուսաստանի դեսպաններ
Բելգրադի արվեստների համալսարան

**Բելգրադի արվեստների համալսարան** (), առաջին համալսարանը Սերբիայում, որը գտնվում Բելգրադում։ Հիմնադրվել է 1957թվականի Հունիսի 10ին, որպես Արվեստի ակադեմիա։ 1973 թվականի մայիսի 21-ին ստացել է ներկայիս անվանումը։

Հասցե․ 11000 քաղաք Բելգրադ, փողոց ՝ Պարսիկա, տուն 16։

Համալսարանն ունի իր հրատարակչությունը, որը զբաղվում է արվեստի և դասագրքերի վերաբերյալ գրականության թողարկումով։

## Ֆակուլտետներ
* Երաժշտական արվեստներ։ Հիմնադրվել է 1937 թվականին՝ որպես Երաժշտական ակադեմիա։ Իր ներկայիս անվանումը ստացել 1973 թվականին։
* Ստեղծագործական արվեստ։ Ստեղծագործական արվեստը ստեղծվել է 1937 թվականին։ Իր ներկայիս անվանումը ստացել է 1973 թվականին։ Ֆակուլտետը ունի երեք բաժին՝ քանդակ, բնանկար և գրաֆիկա։ Ֆակուլտետում սովորել է 2500 ուսանող։ Ուսուցիչներ՝ 550 մարդ։
* Դրամատիկական արվեստ։ Թատերական արվեստի ֆակուլտետը հիմնադրվել է 1948 թվականին՝ որպես թատերական արվեստի ակադեմիա։ 1962 թվականից այն կոչվում էր Թատրոնի, կինոյի, ռադիոյի և հեռուստատեսության ակադեմիա։ 1973 թվականից այն ունի ժամանակակից անուն։
* Կիրառական արվեստ․ կիրառական ֆակուլտետը, որը ստեղծվել է 1948 թվականին՝ որպես կիրառական արվեստի ակադեմիա։

## Միջառարկայական հետազոտություն
Միջառարկայական հետազոտությունները համալսարանում իրականացվում են ժամանակակից գեղարվեստական և գիտական առարկաները ուսումնասիրելու անհրաժեշտության պատճառով։

Միջառարկայական հետազոտություններն ամրապնդում են ֆակուլտետների միջև հաղորդակցությունը, բարելավում են արվեստի ֆակուլտետների ուսուցիչների և գիտության տարբեր ոլորտների փորձագետների միջև համագործակցությունը։

## Կառավարում
Տարբեր ժամանակներում համալսարանը ղեկավարել են 17 ռեկտորներ․
* Սրետեն Ստոյանովիչ (1957-1958)
* Միխայլո Վուկդրագովիչ (1958-1959)
* Ջորջե Անդրիևիչ-Կուն (1959-1963)
* Աֆրիչ Վեկոսլավ (1963-1965)
* Բռունո Բռուն (1965-1971)
* Հովան Կրատովիլ (1971-1973)
* Դրագոսլավա Ստոյանովիչ Գլոտոկ (1973-1976)
* Ռատկո Ջուռովիչա (1976-1977)
* Ռադոս Նովակովիչ (1977-1979)
* Ալեքսանդր Օբրադովիչ (1979-1983)
* Վոին Ստոիչ (1983-1985)
* Նանդոր Գլիդ (1985-1989)
* Դարինկա Մատիչ-Մարովիչ (1989-1998)
* Ռադմիլա Բակոսեվիչ (1998-2000)
* ՄԻլենա Դրագիցեվիչ-Սեսիկ (2000-2004)
* Չեդոմիր Վասիլ (2004-2009)
* Լիլիանա Պոպովիչ (2009-2015)
* Զորան Երիխ (2015 թվականից առ այսօր)

## Շրջանավարտներ
* Սլավկո Շչեպանովիչ (ծնվել է 1940 թվականին)

## Ծանոթագրություններ

## Գրականություն
Монография «Университет искусств в Белграде». Изд.: Университет искусств в Белграде. 2013.

## Արտաքին հղումներ
* University of Arts in Belgrade

Կատեգորիա:1957 հիմնադրումներ Սերբիայում
Կատեգորիա:1957 հիմնադրված կրթական հաստատություններ
Կատեգորիա:Համալսարաններ այբբենական կարգով
Եվգենի Միխայլով

**Եվգենի Միխայլով** (, ), ռուս դիվանագետ։

## Կենսագրություն
Ավարտել է Մոսկվայի Նիկոլայ Բաումանի անվան բարձրագույն տեխնիկական ուսումնարանը (1969) և ԽՍՀՄ ԱԳՆ դիվանագիտական ակադեմիան (1985)։

Տիրապետում է անգլերենին։ Աշխատել է Պյոտր Բարանովի անվան ավիացիոն մոտորաշինության կենտրոնական ինստիտուտում, ապա 1980 թվականից դիվանագիտական աշխատանքի է անցել։

* 1991-1994 թվականներին եղել է ԽՍՀՄ գլխավոր հյուպատոս, այնուհետև Մազարի Շարիֆում (Աֆղանստան)՝ Ռուսաստանի։
* 1994 թվականի թվականի սեպտեմբերի 21-1996 թվականի սեպտեմբերի 20-ը՝ Մալթայի Հանրապետությունում Ռուսաստանի Դաշնության արտակարգ և լիազոր դեսպան։
* 1996 թվականի մայիսի 22-ից մինչև 1998 թվականի հունիսի 8-ը՝ Տաջիկստանում Ռուսաստանի Դաշնության նախագահի լիազոր ներկայացուցիչ։
* 1998 թվականի ապրիլի 6-ից մինչև 2001 թվականի դեկտեմբերի 29-ը Իռլանդիայում Ռուսաստանի Դաշնության արտակարգ և լիազոր դեսպան։
* 2002 թվականի հուլիսի 17-ից 2012 թվականի փետրվարի 1-ը՝ Եվրասիական տնտեսական միությանը առընթեր Ռուսաստանի Դաշնության մշտական ներկայացուցիչ։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1991 թվականի հուլիսի 3)։
* 1-ին դասի արտակարգ և լիազոր դեսպանորդ (1993 թվականի ապրիլի 24)։
* Արտակարգ և լիազոր դեսպան (1994 թվականի հուլիսի 20)։

## Դասային աստիճան
Ռուսաստանի Դաշնության 3-րդ դասի պետական գործող խորհրդական (1997 թվականի օգոստոսի 11)։

## Մրցանակներ
* «Անձնական արիության համար» շքանշան (1994 թվականի փետրվարի 28)՝ *արիության և անձնազոհության համար, որը դրսևորվել է ծառայողական պարտքը կատարելիս կյանքի համար վտանգ ներկայացնող պայմաններում*։
* «Հայրենիքին մատուցած ծառայությունների համար» 2-րդ աստիճանի շքանշան (1997 թվականի ապրիլի 16)՝ *պետությանը մատուցած ծառայությունների, երկարամյա բարեխիղճ աշխատանքի և ժողովուրդների միջև բարեկամության և համագործակցության ամրապնդման գործում ունեցած մեծ ավանդի համար*։

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Մոսկվայի պետական տեխնիկական համալսարանի շրջանավարտներ
Կատեգորիա:Ռուս դիվանագետներ
Իսնա

**Իսնա** (Էսնա, , ,  («Լատապոլիս» կամ «Լետապոլիս»)), քաղաք Նեղոս գետի արևմտյան ափին՝ Վերին Եգիպտոսումː Գտնվում է Լուքսորից 53 կիլոմետր հարավ և Իդֆուից 49 կիլոմետր հյուսիս-արևմուտքː Իսնա Ղպտի ուղղափառ եկեղեցու կենտրոններից մեկն էː Իսնայի մոտ է գտնվում Նեղոսի ամբարտակը, որտեղով անցնում է խճուղիː

## Տեղանուն
Քաղաքի հունական անվանումը ծագում է «լատես» (պերկես - ձկան տեսակ) բառիցː Այստեղ նեղոսի պերկեսը համարվում է սուրբ ձուկː Նեյթի զուգընկերուհին էː

## Պատմություն
Հնումի տաճարը, որը այստեղ պաշտվում Նեյթի հետ միասին, գտնվում է քաղաքի կենտրոնում։ Հնումի տաճարի շրջապատող 10 մետրանոց տարածքը նունյպես պատկանում է տաճարինː Այս հսկայական տաճարի կառուցումը սկսվել է Պլոթեմ VIII-ի ժամանակներից և ավարտվել է հռոմեական իշխանության Կլավդի և Վեսպասիան կայսրերի օրոք։

Ավելի փոքր տաճարը, որը նվիրված է միևնույն աստծուն, Լատապոլյայից գտնվում է մոտավորապես  4 կմ հեռավորության վրա՝ դեպի հյուսիս, որի հին անվանումը Էդ Դեյր էː Այստեղ, ինչպես նաև մեծ տաճարում, կան կենդանակերպի պատկերներ, ստեղծված Պտղոմեոս III Էվեռգետի ժամանակաշրջանում։ Այս տաճարը քանդել են XIX դարում, քանի որ այն գտնվում էր նոր կառուցվող ջրանցքի անցկացման գծի վրա։

Նեղոսի ափին պահպանվել են նեղոսաչափ և հռոմեական գետափեր, ոռտեղի քարերի վրա կարելի է տեսնել Մարկ Ավրելիա կայսեր զարդաքանդակներ։ Օրինակ Նեղոսի արևելյան ափից 4 կմ հեռավորության վրա դեպի հարա-արևմուտք, Սարնիխ գյուղի շուրջը հայտնաբերվել են 2 քարակոթողներ, թվագրվա Ամենխոթեփ IV-ի գահակալման սկզբին (Էխնատոն)ː

## Պատկերասրահ

Front Esna Tempel.jpg|Հնումի տաճարը 
File:Khnum tempel in Esna 3.jpg| Խնումի տաճար (կողային տեսարան)
File:Khnum tempel in Esna 5.jpg| Սյուների և առաստաղի խոյակների վառ գույները
File:Temple of Khnum 2.jpg| խորաքանդակ
Esna Temple R02.jpg|Իսնայի տաճարի բազմասյուն դահլիճը
Esna Kai 09.jpg|Հին հռոմեական նավահանգստի ավերակները
Esna 31.jpg|Ինսայում Նեղոսի ամբարտակը
Egypt.Esna.Market.01.jpg|Իսնայի շուկան
In the city of Esna 1.jpg|Փողոց քաղաքում


## Ծանոթագրություններ

Կատեգորիա:Եգիպտոսի քաղաքներ
Կատեգորիա:Անհետացած քաղաքներ
Կատեգորիա:Հին Եգիպտոսի քաղաքներ
Զոլտան Բերեցկի

**Զոլտան Բերեցկի** (, ),  հունգարացի երգիչ և արտիստ, հունգարական ռադիոյի eMeRTon մրցանակի դափնեկիր «Մյուզիքլի դերասան» անվանակարգում (2006)։

## Կարիերա
Ավարտել է Յանոշ Նեյմանի անվան ինֆորմատիկայի դպրոցը։ Բարձր դասարաններում 2 տարի երգել է Հունգարական ռադիոյի մանկական երգչախմբում, նույն ժամանակ նվագել է ջութակ և թմբուկ իր «Ստիկս» խմբում։

2001 թվականին ավարտել է Թատերական և կինեմատոգրաֆիական արվեստի ակադեմիան՝ ստանալով օպերետի արտիստ մասնագիտություն։ նույն թվականին թողարկել է իր առաջին սոլո ալբոմը՝ Száz év։ 2004 թվականին մասնակցել է Բուդապեշտի «Օպերետի հրեշտակներ» օպերետայի թատրոնի արտիստների միության ստեղծմանը։ 2005 թվականին մասնակցել է «Ռոմեո և Ջուլիետ» մյուզիքլի ձայնագրմանը։

Պարբերաբար մասնակցել է Csináljuk a fesztivált հեռուստաշոուին, 2007 թվականին դարձել է թողարկման հաղթող։ 2010 թվականին որպես հրավիրված աստղ նկարահանվել է «X ֆակտոր» շոուի մի քանի թողարկումներում։

Մանկության տարիներին Զոլտանը խաղացել է ֆուտբոլ, այդ թվում 4 տարի հանդես է եկել Բուդապեշտի հայտնի ՄՏԿ ակումբում։

## Անձնական կյանք
2005 թվականի հունիսի 15-ին ամուսնացել է գործընկերուհու՝ Բուդապեշտի օպերետի թատրոնի արտիստ Դորա Սինետարի հետ և սկսել է դաստիարակել նրա որդուն առաջին ամուսնությունից։ 2007 թվականին նրանք ունեցել են դուստր՝ Զորա Վերոնիկան։ 2012 թվականի օգոստոսին հայտնի է դարձել, որ աստղային զույգը բաժանվել է։

## Թատրոնի դերեր
* Փառք - Նիկ
* Թշվառները - Մարիուս 
* Հիսուս Քրիստոս գերաստղ - Պիղատոս Պոնտացի
* Չիկագո - Բիլլի Ֆլինն
* Էլիզաբեթ - արքայազն Ֆրանց
* Վեսթսայդյան պատմություն - Տոնի
* Սարդի համբույրը - Մոլինո
* Կաբարե - Կլիֆֆ
* Ռոմեո և Ջուլիետ - Մերկուցիո
* Մոցարտ - Էմմանուիլ Շիկանդեր
* Գեղեցկուհին և հրեշը
* Միջամառային գիշերվա երազը - Նիկ Բոտտոմ
* Այս տեղում հաջորդ տարի - Ջորջ
* Ռուդոլֆ - Պֆայֆեր, տիկնիկ
* Ռեբեկա - Մաքսիմ դե Վինտեր

## Սկավառակագրություն
### Սոլո և դուետ ալբոմներ

### Մասնակցություն ձայնագրություններին

## Ծանոթագրություններ

Կատեգորիա:Հունգարացի երգիչներ
Կատեգորիա:Հունգարացի դերասաններ
Յասմին Բելմադի

**Յասմին Բելմադի ** (, ), ալժիրյան ծագմամբ ֆրանսիացի կինո և հեռուստադերասան։

## Կենսգրությունը
Յասմին Բելմադիը ծնվել է 1976 թվականի հունվարի 26-ին Ֆրանսիայի Օբերվիլե համայնքի Սեն Սեն Դենի դեպարտամենտում։ Մինչև 2000 թվականն ապրել է իր տատիկի և քրոջ հետ Սեն Դենի համայնքում, որից հետո տեղափոխվել են Փարիզ։

Բելմադին սկսել է իր դերասանական կարիերան 1998 թվականից Սեբաստիան Լիֆշիցի «Բաց մարմիններ» կարճամետրաժ ֆիլմում՝ խաղալով նույնասեռականի դեր։ Ֆիլմը բազմաթիվ քննադատությունների է ենթարկվել և 1998 թվականին արժանացել երկու մրցնակի՝ Բեռլինի կինոփառատոնի ժամանակ *Kodak մրցանակին* և *Ժանա Վիգո մրցանակին*՝ որպես լավագույն կարճամետրաժ ֆիլմ։ Բելմադի մասնակցությամբ այլ հայտնի ֆիլմերից են Սեբաստեն Լիֆշիցի «Խելագարություն»-ը (2004), Ֆրանսուա Օզոնի «Քրեական սիրահարները»-ը (1999) և Յումբերա Բալսանի «Ավագ դպրոց»-ը (2003)։

2009 թվականին Յասմին Բելմադին գլխավոր դեր է խաղացել Նասիմ Ամաուշի «Մնաս բաով, Գարի» ֆիլմում, որը քննադատությունների շաբաթվա Գրան պրի է ստացել 2009 թվականի Կաննի 62-րդ միջազգային կինոփառատոնում։ «Մնաս Բարով, Գարի» ֆիլմը Ֆրանսիայի էկրաններին է հայտնվել 2009 թվականի հուլիսի 22-ին՝ Բելմադիի մահից 4 օր անց։ Բելմադին իր վերջին դերը խաղացել է Canal+ հեռուստաալիքի «Գիշերային Պիգալ» սերիալում, որի նկարահանումներն ավարտվել են 2009 թվականի հուլիսի 17-ին՝ իր մահից մեկ օր առաջ։

## Մահ
2009 թվականի հոլիսի 18-ին Յասմին Բելմադին «Գիշերային Պիգալ» սերիալի նկարահանումներից հետո մոտոռոլլերով դուրս է եկել տանից։ Երեկոյան 6-ին, դերասանը, նետելով ծխախոտը, չի կարողացել կառավարել և բախվել է Փարիզի Հենրիխ 6-րդի և Պոն դը Սյուլլիի ծառուղիների խաչմերուկի լուսասյանը։ Բելմադին տեղափոխել են Պիտե Սալպետրիեր հոսպիտալ, որտեղ և ստացված վնասվածքներից 33 տարեկանում մահացել է։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:Ավտոճանապարհային վթարներից զոհվածներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի դերասաններ
Կատեգորիա:Ալժիրցի դերասաններ
Սերգեյ Կուդրյավցև

**Սերգեյ Կուդրյավցև** (, ), խորհրդային դիվանագետ, արտակարգ և լիազոր դեսպան։

## Կենսագրություն
Խորհրդային Միության կոմունիստական կուսակցության անդամ է։ 1941 թվականից դիվանագիտական աշխատանքում է։

* 1941-1942 թվականներին եղել է Թուրքիայում ԽՍՀՄ դեսպանատան աշխատակից։ 
* 1942-1944 թվականներին՝ Կանադայում ԽՍՀՄ դեսպանատան աշխատակից։
* 1944-1945 թվականներին՝ Մեծ Բրիտանիայում ԽՍՀՄ դեսպանատան աշխատակից։
* 1945-1947 թվականներին՝ Գերմանիայում խորհրդային ռազմական վարչակազմի օգնական, ապա քաղաքական խորհրդականի տեղակալ։
* 1947-1950 թվականներին՝ ԽՍՀՄ ԱԳՆ կենտրոնական ապարատի աշխատակից։
* 1950-1951 թվականներին աշխատել է ԽՍՀՄ ԱԳՆ 3-րդ Եվրոպական բաժնի վարիչի տեղակալ։ 
* 1952-1953 թվականներին՝ Ավստրիայում ԽՍՀՄ քաղաքական ներկայացուցիչ։
* 1953-1955 թվականներին՝ Ավստրիայում ԽՍՀՄ Գերագույն կոմիսարի տեղակալ։
* 1955 թվականին՝ Ավստրիայում ԽՍՀՄ դեսպանատան խորհրդական-դեսպանորդ։
* 1955-1957 թվականներին՝ Գերմանիայում ԽՍՀՄ դեսպանատան դեսպանորդ-խորհրդական։
* 1957-1958 թվականներին՝ ԽՍՀՄ ԱԳՆ երրորդ եվրոպական բաժնի վարիչ։
* 1959-1960 թվականներին՝ Ֆրանսիայում ԽՍՀՄ դեսպանության խորհրդական-դեսպանորդ։
* 1960 թվականի հուլիսի 8-ից 1962 թվականի հունիսի 12-ը՝ Կուբայում ԽՍՀՄ արտակարգ և լիազոր դեսպան։ 
* 1962-1965 թվականներին աշխատել է ԽՍՀՄ ԱԳՆ կենտրոնական ապարատում։ 
* 1965-1967 թվականներին՝ Գերմանիայում ԽՍՀՄ դեսպանատան դեսպանորդ-խորհրդական։
* 1967 թվականի նոյեմբերի 14-ից մինչև 1971 թվականի հուլիսի 15-ը՝ Կամբոջայում ԽՍՀՄ արտակարգ և լիազոր դեսպան։ 
* 1971 թվականի հունիսի 28-ից մինչև 1972 թվականի սեպտեմբերի 5-ը ՄԱԿ-ում կրթության, գիտության և մշակույթի հարցերով ԽՍՀՄ մշտական ներկայացուցիչ (ՅՈՒՆԵՍԿՕ)։
* 1972 թվականից պատասխանատու աշխատանքի համար եղել է ԽՍՀՄ ԱԳՆ կենտրոնական ապարատում։

## Մրցանակներ
* Աշխատանքային Կարմիր դրոշի շքանշան (05.11.1945)
* «Պատվո նշան» շքանշան (03.11.1944)

## Ծանոթագրություններ

## Գրականություն
* Дипломатический словарь : В 3-х томах / Под ред. А. А. Громыко, А. Г. Ковалёва, П. П. Севостьянова, С. Л. Тихвинского. — М.: Наука, 1985—1986. — Т. 2. — С. 120—121.

## Արտաքին հղումներ
* Биография в ''Справочнике по истории Коммунистической партии и Советского Союза 1898—1991''

Կատեգորիա:Խորհրդային դիվանագետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:ԽՄԿԿ անդամներ
Տնական խոհանոց

**Տնական խոհանոց,** ավանդույթների և ուտելիք պատրաստելու բաղադրատոմսերի համադրույթը տան պայմաններում՝ օգտագործելով ձեռքի կենցաղային սարքավորումներ՝ խոհանոցային պարագաներ, կենցաղային տեխնիկա։

## Նկարագրություն
Տնական խոհանոցը պայմանավորված է պատմական, աշխարհագրական և այլ պայմաններով, այն ունի էթնիկ, տարածաշրջանային և այլ առանձնահատկություններով։

Ի տարբերություն բարձրակարգ խոհանոցի, տնականը, որպես կանոն, սովորական, ոչ թանկ և համով ուտելիք է։ Այն պատրաստում են տանը՝ ձեռքերով, այլ ոչ թե խոհանոցային պարագաներով, օգտագործելով մինիմալ տեխնիկական սարքեր և սովորական մթերքներ, որոնք կարելի է ձեռք բերել յուրաքանչյուր տեղի խանութում։

Գլոբալիզացիայի հետևանքով՝ տնական խոհանոցի բաղադրատոմսերի մեջ են մտնում զանազան ուտեստներ աշխարհի բոլոր ազգային խոհանոցներից՝ ամենապարզից մինչև խոհանոցային գլուխգործոցներ։

Տնական խոհանոցը տարբերվում է պրոֆեսիոնալ խոհարարությունից նրանով, որ տանը սնունդն ավելի հեշտ է պատրաստվում, որպես կանոն, բարդ և հազվագյուտ բաղադրիչներն փոխարինելով ավելի սովորական և մատչելի, ինչպես «փողոցային» խոհանոցում։

Մինչև մատուցելը ուտեստը սովորաբար չեն զարդարվում, ինչպես ընդունված է բարձրակարգ խոհանոցում։

Մեծ քանակով տնական սննդի բաղադրատոմսեր պարունակում են հրուշակեղեն։

Չնայած որոշ խանութներ, սրճարաններ և ռեստորաններ իրենց խոհանոցը կամ առանձին ճաշատեսակներ ներկայացնում են որպես «տնական», այս տերմինը խիստ սահմանումներ չունի և այն շարունակում է մնալ որպես մարքեթինգային հնարք։

## Վտանգ
Հետազոտությունները ցույց են տվել, որ տնական խոհարարությունը հաճախ չի համապատասխանում հասարակական սննդի հաստատություններին ներկայացվող անվտանգության և որակի պահանջներին։ Սննդային թունավորումների զգալի մասը տեղի է ունենում տան պատրաստման ժամանակ սննդամթերքի հետ։

## Ծանոթագրություններ

## Գրականություն
* *Кенгис Р. П., Мархель П. С.* «Домашнее приготовление тортов, пирожных, печенья, пряников, пирогов». М., Изд-во «Логос», 1994. 368 с. С.284. ISBN 5-900668-02-9. Печатается по изданию: Домашнее приготовление тортов, пирожных, печенья, пряников, пирогов. М., Пищепромиздат, 1959.
* 
* 

Կատեգորիա:Ֆրանսիական խոհանոց
Որսորդ Ֆեոդորը

**«Որսորդ Ֆեոդորը»** (), մուլտիպլիկացիոն ֆիլմ։

Ժամանակակից բուրյաթական հեքիաթի հիման վրա է։ Մուլտֆիլմը հետևում է 1930-ական թվակաների երկրորդ կեսի խորհրդային արվեստի մոտիվներին և տրամադրություններին։

## Սյուժե
Ֆիլմի հիմքում ընկած է բուրյաթական խորհրդային հեքիաթը՝ «Ինչպես որսորդ Ֆեոդորը քշեց ճապոնացիներին» (տպագրվել է «Правда» թերթի 1937 թվականի սեպտեմբերի 9-ի համարում)։

Ֆեդորը քշում է սահմանը անցնել փորձող ճապոնացիներին։

## Հեղինակներ

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:Ռուսերեն մուլտֆիլմեր
Նեոէքսպրեսիոնիզմ

մինի|Վասիլի Ռյաբչենկո «Կարմիր սենյակ 1»
**Նեոէքսպրեսիոնիզմ**,  ժամանակակից կերպարվեստի ուղղություն։ Ծագել է 1970-ականնեերին և գերիշխել է մինչև 1980-ականների կեսերը։ Յոթանասունականներին Եվրոպայում ի հայտ եկած այս ուղղությունը կոնցեպտուալ ու մինիմալիստական արվեստի դեմ արձանգանքն էր, այն ընդգրկում էր անհատական էքսպրեսիայի վերածննդին առնչվող կերպարվեստի երևութական լայն շերտեր։

Կիրառելով վառ հագեցած գույներ նեոէքսպրեսիոնիստները վերադարձան կերպարային, ֆիգուրատիվ, հուզական ձևերին։ Հաճախ լիցքավորված ագրեսիայով ու նյարդային լարվածությամբ նկարիչները կրկին անդրադառնում էին էքսպրեսիոնիզմի արտահայտիչ ձևերին։ Այս կանխադատությունները գլխավորապես առաջ էին գալիս ալլեգորիաներով ու պոստմոդեոնիստական բովանդակ ֆիգուրատիվ ժեստուալ գործեր ստեղծելու գերակայության, ինչպես  էսթետիկական ընդհանրությունների միջոցով։

1960-70-ականներին կերպարվեստը վերջացած ու մեռած համարելով, գործուն զարգանում ու տարածվում են Վիդեոարտի էկրանները, Պերֆորմանսի մարդկային մարմինները, Մինիմալիզմի արտադրական կաղապարներն ու Կոնցեպտուալիզմի բնագիրները։ Բայց 1981 թվականին Լոնդոնի Թագավորական ակադեմիան կազմում է «Նոր կերպարվեստային ոգի» պատկերահանդեսը, որի ընթացքում ներկայացված ստեղծագործությունները առանձնանում են ֆիգուրատիվությրւմբ, էքսպերսիայով ու սիմվոլիզմով։ Գեղագիտական տեսանկյունից այս նոր ուղղությունը զարգացնում էր Տաշիզմի հնարքներ։

Նեոէքսպրեսիոնիզմի ուղղության գերմանացի ներկայացուցիչներից հիշատակման են արժանի նաև ֆոտոռեալիստական աշխատանքների ու հաջորդափոխվող աբստրակցիաների հեղինակ Դերհարդ Ռիխտերը և պատմության հիմնախնդիրների շուրջ մտորող Անսելմ Կիֆերը, ով իր աշխատանքներում խառը տեխնիկա է կիրառել։ Նեոէքս­պրեսիոնիզմի ուղղության առաջընթացում իր ավանդն է ունեցել նաև Իտալիան։ Իտալացի տրանսավանգարդիստների խմբակի կազմում էին Ֆրանչեսկո Կլեմենտեն և Սանդրո Կիան, ով Նեոէքսպրեսիոնիզմի առավել զգացմունքային, էքսցենտրիկ ու գրոտեսկային կերպարների հեղինակն է։

Անհրաժեշտ է հիշատակել նաև «Նոր կերպարայնության» գեղանկարիչներին ու հատկապես Սյուզան Ռոթենբերգին։  1970-ականների ձիերի պարզեցված սիլուետներով ու ուրվանկարներով նրա աշխատանքները մինիմալիստական աբստրակցիաներին այլընտրանք առաջարկելու առաջին ուրույն նախաքայլերն էին։

## Հետևորդներ
* Ժան-Միշել Բասկիյան (1960)։ Աֆրոամերիկյան մշակույթի  հնագույն քաղաքակրթությունների ու ժամանա­կակից քաղաքականության խորհրդանշանները իր գրաֆֆիտային փորձարկումներում քաոսային խառնակությամբ ներկայացնում է Ժան-Միշել Բասկիյանը։
* Գեորգ Բազելից (1938)
* Ֆիլիպ Գաստոն (1913-1980)
* Անսելմ Կիֆեր (1945)
* Ջուլիան Շնաբել (1951)

## Տես նաև
* Ֆիգուրատիվություն
* Գրոտեսկ
* Կոպիտ մշակում
* Ինքնառեֆլեքսիա
* Սիմվոլիզմ

## Ծանոթագրություններ

Կատեգորիա:20-րդ դարի արվեստի ուղղություններ
Կատեգորիա:Նեոէքսպրեսիոնիզմ
Կատեգորիա:Պոստմոդեռնիզմ
Someone You Loved

**«Someone You Loved»**, շոտլանդացի երգիչ-երգահան Լյուիս Քափալդիի երգը։ Թողարկվել է թվային ներբեռնման համար 2018 թվականի նոյեմբերի 8-ին via Virgin Records լեյբլի կողմից որպես Քափալդիի *Breach* երկրորդ մինի ալբոմի երրորդ սինգլ։ Այն դարձել է Ջո Ուայլիի *BBC Radio 2*-ի «Շաբաթվա երգը»։ Թողարկումից մեկ շաբաթ անց Սքոթ Միլլսը այն դարձրել է BBC Radio 1-ի «Շաբաթվա մեղեդին»։

Քափալդիի երգն զբաղեցրել է առաջին հորիզոնականը *[[UK Singles Chart]]* հիթ-շքերթում, որտեղ պահել է իր դիրքերը 7 շաբաթ, ինչպես նաև այն դարձել է տարվա ամենավաճառվող երգը Մեծ Բրիտանիայում։ Երգն զբաղեցրել է առաջին հորիզոնականը նաև *[[Irish Singles Chart]]*-ում 2019 թվականի մարտին։

## Նախապատմություն
*NME* -ի հետ հարցազրույցում Քափալդին հայտնել է, որ երգը գրել է 6 ամսվա ընթացքում։ Նա նշել է, որ շատ մարդիկ ասում էին, թե «լավագույն երգերը ընկնում են նրա գիրկը» և դրանք ամենահեշտ գրվող երգերն են, ինչպես նաև դրանք քիչ ժամանակ են պահանջում։ Քափալդին չի համաձայնել դրա հետ։ Նա ասել է, որ իր լավագույն երգերը ստեղծվել են դաշնամուրի առաջ նստած՝  գլուխը աղյուսե պատին ժամերով խփելու արդյունքում։ Այդպես են նրա գլխում առաջացել լավ մեղեդիներ։ Երգը թանկ մարդ կորցնելու կամ նրանից բաժանվելու մասին է։

## Տեսահոլովակ
*«Someone You Loved»* երգի տեսահոլովակը թողարկվել է 2019 թվականի փետրվարի 8-ին։ Տեսահոլովակում նկարահանվել է դերասան Փիթեր Քափալդին, որ Լյուիս Քափալդիի երկրորդ զարմիկն է։ Տեսահոլովակի ռեժիսորը կինոռեժիսոր Ֆիլ Բիսթոլն էր։ Նկարահանումներն անցկացվել են Բուխտոնում 2019 թվականի հունվարին։ Տեսահոլովակն ստեղծվել է *«Live Life Give Life»* բարեգործական կազմակերպության հետ համատեղ՝ օրգանների նվիրավտվության խնդիրը բարձրացնելու համար։ Այն կորստի և հույսի մասին է։ Տեսահոլովակի սյուժեում ամուսինը փորձում է համակերպվել իր կնոջ մահվան հետ, որն իր սիրտը նվիրաբերել է այլ ընտանիքի երիտասարդ մոր՝ փրկելով նրա կյանքը։ Վերջում երկու ընտանիքները համախմբվում են, և գլխավոր հերոսը հասկանում է, որ իր կնոջ սիրտը շարունակում է ապրել։

## Հիթ-շքերթային պատմություն
*«Someone You Loved»* երգը հասել է *[[UK Singles Chart]]* հիթ-շքերթի առաջին հորիզոնականին և պահել իր դիրքերը 7  շաբաթ անընդմեջ։ Այդ երգով Քափալդին առաջին անգամ մուտք է գործել *US Billboard Hot 100*, որտեղ երգն սկզբում զբաղեցրել է 85-րդ հորիզոնականը, այնուհետև զբաղեցրել է 20-րդ հորիզոնականը։

## Երգացանկ
***Digital download**
#"Someone You Loved" – 3:02

***Digital download**
#"Someone You Loved" (Future Humans Remix) – 3:09

***Digital download**
#"Someone You Loved" (Madism Radio Mix)– 2:37

***CD single**
#"Someone You Loved" – 3:02
#"Someone You Loved" (Madism Radio Mix) – 2:37
#"Someone You Loved" (Instrumental) – 3:02
#"Voice Note From Lewis"

## Անձնակազմ
Վերցված է լեյբլի կրկնօրինակի նշումներից։
* *TMS* - պրոդյուսեր
* Ֆիլ Քուք - լարայիններ
* *TMS* - միքսինգ
* Ռոբերտ Ոսեյն - մաստերինգ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրեր

!scope="col" colspan="3"| Սթրիմինգ
|-

## Թողարկման պատմություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Համացանցային մեմեր
Ժիխարկա (մուլտֆիլմ)

**Ժիխարկա** (), ռուսական մուլտֆիլմ, որը նկարահանվել է ըստ համանուն ռուսական ժողովրդական հեքիաթի։ Մուլտֆիլմը նկարահանել է ռեժիսոր Օլեգ Ուժինովը «Պիլոտ» ստուդիայում, «Աերոպլան» պրոդյուսերական ընկերության մասնակցությամբ։ Ենթավենագիրն է. «Հեքիաթ, որը պատմել է ուրալյան կազակն իր աղջկան»։

Մուլտֆիլը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ տողերը. «Մենք ապրում ենք Ռուսաստանում, Ուրալում»։ Ֆիլմը մասնակցել է «Սուզդալ-2007» փառատոնի մրցութային ծրագրին։

## Սյուժե
Մի ժամանակ ապրում էին դարբիններ Կատուն ու Ճնճղուկը։ Եվ նրանք ունեին փոքրիկ աղջիկ` Ժիխարկան։ Նա ամեն ինչով լավն էր, բայց շատ էր սիրում չարություններ անել և չլսել ծնողներին։ Մի անգամ Կատուն ու Ճնճղուկը գնում են շուկա, և այդ ժամանակ Ժիխարկային գողանում է խորամանկ աղվեսը, որպեսզի ուտի նրան։ Աղվեսը չար և խորամանկ էր, սակայն Ժիխարկան էլ այնքան անդադրում էր, անմիջական և միամիտ, որ նրան ոչ մի կերպ չէր ստացվում ուտել։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Երաժշտություն
Ֆիլմում օգտագործվել են վերխովաժյան հարմոնիստներ Վիտալի Պաշովի, Վասիլի Ֆեդյաևսկու, Լեոնիդ Շեմելինի ձայնագրությունները, որոնք արվել են Ռուսական ֆորկլորի հանրապետական կենտրոնի ֆոլկլորային փորձերի ժամանակ և «Վիսոկուշա» ռուսական ավանդական մշակութային կենտրոնի կողմից։

## Դիցաբանություն
Հեքիաթում հիշատակվում է Բաբայկա անունով դիցաբանական կերպարը, որը վախեցնում է փոքրիկ աղջկան։

## Մրցանակներ և փառատոններ
* 2006-9-րդ միջազգային «Անիմաևկա» փառատոն Մոգիլյովում։ Գրան պրի շնորհվել է Օլեգ Ուժինովին` «Ժիխարկա» մուլտֆիլմի համար։
* 2006-8-րդ միջազգային «Հեքիաթ» կինոփառատոն Մոսկվայում։ Կարճամետրաժ անիմացիոն ֆիլմերի բաժնում Գրան պրի մրցանակ է ստացել Օլեգ Ուժինովի «Ժիխարկա» ֆիլմը։
* 2007-Անիմացիոն կինոյի ռուսական բաց փառատոն Սուզդալում, «Լավագույն ֆիլմ երեխաների համար» անվանակարգում հաղթել է «Ժիխարկա» մուլտֆիլմը։
* 2007-14-րդ անիմացիոն միջազգային փառատոն Շտուտգարտում, մրցանակ «Լավագույն մանկական ֆիլմ» անվանակարգում։

## Ծանոթագրություններ

Կատեգորիա:2006 մուլտֆիլմեր
Կատեգորիա:Ռուսական մուլտֆիլմեր
Յուրի Մերզլյակով

**Յուրի Մերզլյակով** (, ), խորհրդային և ռուսական դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1971) և ԽՍՀՄ ԱԳՆ դիվանագիտական ակադեմիան (1979)։

1971 թվականից զբաղվում է դիվանագիտական գործունեությամբ։

* 1988-1989 թվականներին՝ Աֆրիկյան երկրորդ բաժնի սեկտորի վարիչ, ԽՍՀՄ ԱԳՆ Աֆրիկայի երկրների վարչության բաժնի վարիչ։
* 1990-1993 թվականներին՝ Եթովպիայում ԽՍՀՄ-ի, Ռուսաստանի դեսպանատան դեսպանորդ-խորհրդական։
* 1993 թվականի ապրիլի 29-ից-1997 թվականի մայիսի 16-ը՝ Մադագասկարում Ռուսաստանի Դաշնության արտակարգ և լիազոր դեսպան։
* 1993 թվականի դեկտեմբերի 28-ից-1997 թվականի մայիսի 16-ը՝ Կոմորյան կղզիներում Ռուսաստանի Դաշնության արտակարգ և լիազոր դեսպան՝ համատեղության կարգով։
* 1997-1999 թվականներին՝ Ռուսաստանի Դաշնության ԱԳՆ Կասպից ծովի հարցերով աշխատանքային խմբի ղեկավար, հատուկ հանձնարարությունների գծով դեսպան։
* 199 թվականի դեկտեմբերի 31-ից-2003 թվականի հուլիսի 2-ը՝ Ղազախստանում Ռուսաստանի Դաշնության արտակարգ և լիազոր դեսպան։
* 2003 թվականի օգոստոսից-2010 թվականի հուլիսը՝ Հատուկ հանձնարարություններով դեսպան, Լեռնային Ղարաբաղի հակամարտության կարգավորման ԵԱՀԿ Մինսկի խմբի երեք համանախագահներից մեկը։
* 2010 թվականի հուլիսի 14-ից-2015 թվականի օգոստոսի 18-ը՝ Էստոնիայի Հանրապետությունում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի դուստր։

## Դիվանագիտական աստիճան
Արտակարգ և լիազոր դեսպան (2000 թվականի ապրիլի 27)։

## Պարգևներ
* Ղազախստանի Հանրապետության պատվոգիր (2003 թվականի հունիսի 11)՝ *Ղազախստանի և Ռուսաստանի միջև բարեկամական հարաբերությունների ամրապնդման գործում ունեցած մեծ ավանդի և երկկողմ համագործակցության զարգացման գործում ունեցած վաստակի համար*
* «XX տարվա անբասիր ծառայության համար» գերազանցության նշան (2009 թվականի օգոստոսի 18)՝ *Երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացման ակտիվ մասնակցության համար*։
* «Աշխատանքային տարբերության համար» մեդալ։
* «Արժանիքների համար» շքանշան (Ֆրանսիա, 2011 թվական)՝ 2003-2010 թվականներին Լեռնային Ղարաբաղի հակամարտության խաղաղ կարգավորման գծով ԵԱՀԿ Մինսկի խմբի համանախագահի պաշտոնում կատարած գործունեության համար։
* Սուրբ բարեպաշտ իշխան Դանիել Մոսկվայի III աստիճանի շքանշան (Ռուս Ուղղափառ եկեղեցի, 2014 թվական)
* Իսիդոր Յուրեևյան 2-րդ աստիճանի շքանշան (Մոսկվայի պատրիարքարանի էստոնական ուղղափառ եկեղեցի, 2014 թվական)
* Ունի նաև «Մադագասկար» պետական մրցանակ։

## Ծանոթագրություններ

## Արտաքին հղումներ
* Կենսագրությունը Էստոնիայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Էստոնիայում Ռուսաստանի դեսպաններ
Կատեգորիա:Խորհրդային դիվանագետներ
Կատեգորիա:Ղազախստանում Ռուսաստանի դեսպաններ
Կատեգորիա:Մադագասկարում Ռուսաստանի դեսպաններ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Մաքսիմ Բուրչենկո

**Մաքսիմ Գենադևիչ Բուրչենկո** (, ), ռուս նախկին ֆուտբոլիստ։

## Գործունեություն
### Ակումբային
thumb|left|220px|Բուրչենկոն «Ռոստովի» կազմում
Ստարի Օսկոլ քաղաքի ՄՊՄԴ «Ֆակել» ակումբի և «Ռոտոր» մարզական գիշերօթիկ դպրոցի սան է։ Խաղացել է սիրողական ոլորտում՝ Վոլգոգրադի շրջանի «Ցեմենտ» ակումբում։ Առաջին պրոֆեսիոնալ ակումբը դարձել է Լիպեցկի «Մետալուրգը»։ Պրեմիեր լիգայում նորամուտը կայացել է «Ուրալան» ակումբում կամզում, որտեղ խաղացել է 2,5 մրցաշրջան։ 2004-ից 2007 թվականը հանդես է եկել «Ռոստով» ակումբում։ 2008 թվականին համալրել է «Շիննիկ» ակումբի կազմը։ 2010 թվականի մրցաշրջանն անցկացրել է «Լուչ-Էներգիա» ակումբի կազմում։ 2010 թվականի դեկտեմբերի 22-ին տեղափոխվել է Նիժնի Նովգորոդի «Վոլգա» ակումբ։ 2011 թվականի օգոստոսին վարձավճարով տեղափոխվել է «Շիննիկ» ակումբ։ 2013 թվականի հունվարին ազատ գործակալի հիմունքներով վերադարձել է Շիննիկ։ 2013 թվականի ամռանը խաղացել է «Տորպեդո» ակումբում։ 2014 թվականի հունիսի 6-ին վերադարձել է Լուչ-Էներգիա։ 2015 թվականին համալրել է «Սոկոլ» ակումբի կազմը։ 2016 թվականից հանդես է գալիս «Էներգոմաշ» ակումբում։

Պրեմիեր լիգայում անցկացրել է 83 խաղ, խփել է 2 գոլ։

### Հավաքականում
Ռուսաստանի երիտասարդական հավաքականում 2004 թվականին մասնակցել է 2006 թվականի Եվրոպայի առաջնության ընտրական մրցույթին։

## Ձեռբերումներ
* ՖԱԼ առաջնության բրոնզե մրցանակակիր՝ 2013/14
* «Կենտրոն» տարածաշրջանի երկրորդ դիվիզիոնի հաղթող՝ 2001
* «Կենտրոն» տարածաշրջանի երկրորդ դիվիզիոնի արծաթե մրցանակակիր՝ 2017/18

## Ծանոթագրություններ

## Արտաքին հղումներ
* Профиль  на сайте *[[Sportbox.ru]]*
* Профиль на сайте ''transfermarkt.de''

Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորպեդո Մոսկվայի ֆուտբոլիստներ
Կատեգորիա:Ռուս ֆուտբոլային մարզիչներ
Սպիտակ կարապ

**«Սպիտակ կարապ»**, ցմահ բանտարկվածների համար նախատեսված հատուկ ռեժիմով ուղղիչ գաղութ, որը գտնվում է Պերմի մարզի Սոլիկամսկ քաղաքում։

## Պատմություն
1938 թվականին ստեղծվել է ճամբարային կետ, որի միջով անցել են բազմաթիվ քաղաքական բանտարկյալներ։ 1955 թվականից ի վեր քաղաքական բանտարկյալները այդտեղ չեն պահվել։ 1980 թվականին այստեղ ստեղծվեց կամերային տիպի միասնական տարածք, ուր գտնվում էին հիմնականում «օրենքով գողերը»։ Սպիտակ կարապ գաղութում գտնվել է մոտ 4,5 հազար դատապարտյալ։ 1999 թվականից գաղութում պահվում են ցմահ ազատազրկման դատապարտվածներ։

## Նկարագրություն
Գաղութը ուղղիչ հիմնարկների համակարգում տարբերվում է ամենախիստ ռեժիմներից մեկով (պատժի կրման միջին ժամկետը երեքից յոթ տարի է)։

Ոչ պաշտոնական անվանումների առաջացումը, ըստ տարբեր աղբյուրների, կապվում է կալանավորների տեղաշարժման հետ՝ ձեռքերը ձգած պահելով մեջքի ետևում հենվել են առաջ (գրեթե 90 աստիճան) և նմանվել կարապի։ Կա նաև անվան առաջացման մեկ այլ վարկած, համաձայն որի բանտի բակում գտնվում է սպիտակ կարապների հուշարձանը։ Անվան հետ կապված կա ևս մեկ բացատրություն՝ ռոմանտիկ տարբերակ, որով ենթադրվում էր, որ նման անուն հորինել են բանտարկյալները։ Նրանցից շատերը այստեղ ունեին իրենց վերջին «կառանը», վերջին կարապի երգը։ Լեգենդի համաձայն, բանտի ներկայիս վայրում կարապը, որը կորցրել էր իր սիրելիին, դատապարտեց իրեն մենակության կամ մահվան, և ակնթարթորեն ընկավ գետնին։

Այժմ գաղութում ցմահ ազատազրկման են դատապարտվել առանակի ծանր հանցագործություններ կատարելու համար։ Նրանք հիմնականում մարդասպաններ են, բռնաբարողներ, ավազակային կազմավորումների անդամներ, կազմակերպված հանցավոր խմբավորումների առաջնորդներ, որոնց հսկողության ներքո իրականացվում են այնպիսի լուրջ հանցագործություններ, ինչպիսիք են պատանդ վերցնելը, մարդկանց առևանգումը, պատվիրված սպանությունները և այլն։ Ներկայումս այդտեղ են գտնվում մոտ 300 մարդ։

«Սպիտակ կարապի» խցերում ցմահ ազատազրկված դատապարտյալները նստած են մեկական կամ երկու և երեք հոգանոց խմբերով։ Յուրաքանչյուր բլոկում տեղադրված է երկու տեսախցիկ՝ դոսյե քարտով, որն իր մեջ պարունակում է լուսանկարներ, հոդվածներ, կարճ կենսագրություն։ Վարչակազմը, ուսումնասիրելով կալանավորներին, նրանց բաժանում է հոգեբանական համատեղելիությունից ելնելով՝ կոնֆլիկտներից խուսափելու համար։ Այդ պատճառով էլ նրանց յուրաքանչյուրի հետ կատարվում է պրոֆեսիոնալ հոգեբանական աշխատանք։ Բանտարկության պայմանները համապատասխանում են միջազգային ստանդարտների պահանջներին․ կա գրադարան, կարելի է նամակագրություն վարել, գնել որոշ մատչելի իրեր բանտի կրպակից, զբոսնել օրը մեկ անգամ՝ ըստ ցանկության և ուրբաթ օրը ցնցուղ ընդունել և այլն։

2008 թվականի հունվարին հայտնի «Սպիտակ կարապ» գաղութը, ինչպես նաև այլ գաղութներ, որոնք 1938 թվականին մտնում էին Պերմի երկրամասի Ուսոլական ճամբարների վարչության կազմի մեջ, նշել են 70-րդ տարելիցը։

2017 թվականի դեկտեմբերի 5-ին գաղութի տարածքում հրդեհ է բռնկվել։ Այրվել է 30 և 60 մետր մակերեսով եռահարկ աղյուսե շենքը։ Հրդեհի հնարավոր պատճառը էլեկտրական սարքավորումների խափանումն ու անսարքությունն էր։

## Ծանոթագրություններ

## Արտաքին հղումներ
* Պատիժների կատարման դաշնային ծառայության պաշտոնական կայք 
* Գաղութի ոչ պաշտոնական կայք
* 
* 
* 
* 
* 

Կատեգորիա:1938 հիմնադրումներ
Տաշքենդի տեղեկատվական տեխնոլոգիաների համալսարան

**Տաշքենդի տեղեկատվական տեխնոլոգիաների համալսարան** (մինչև 2002 թվականը՝ Տաշքենդի էկեկտրատեխնիկական համալսարան), հեռահաղորդակցության և տեղեկատվական տեխնոլոգիաների ոլորտի մասնագետների վերապատրաստման կենտրոն Ուզբեկստանում։ Մասնաճյուղեր ունի երկրի այլ քաղաքներում` Ֆերգանա, Ուրգենչ, Կարշի, Սամարղանդ, Նուկուս։ Կազմավորվել է 1955 թվականին։ Խորհրդային շրջանում եղել է ԽՍՀՄ-ի կապի նախարարության ենթակայության ներքո։ Եղել է ԽՍՀՄ կապի վեց առկա ինստիտուտներից մեկը և միակը Կենտրոնական Ասիայում։ 2017 թվականին Ուզբեկստանի նախագահի որոշմամբ համալսարանը անվանվել է Մուհամմադ Ալ-Խորեզմի անունով։

## Պատմություն
* 1955 թվական - ձևավորվում է Տաշքենդի կապի էլեկտրատեխնիկական ինստիտուտը (ՏԿԷԻ)
* 1960 թվական - հեռահաղորդակցման ինժեներների առաջին սերնդի թողարկումը
* 1978 թվական - ՏԿԷԻ-ի թղթակցային ֆակուլտետի օժանդակ կետերը կազմակերպվել էին Ֆրունզե (այժմ՝ Բիշքեկ) քաղաքում, Դուշանբեում, Ալմաթիում և Ֆերգանայում։
* 1993 թվական - ինստիտուտում ստեղծվել է հատուկ բաժանմունք կապի պատասխանատուներինվերապատրաստելու համար
* 1994 թվական - ինստիտուտին կից ձևավորվել է Կենտրոնական Ասիայի հեռահաղորդակցման դասընթացների կենտրոնը (ԿԱՀԴԿ) Կենտրոնական Ասիայի հանրապետությունների, ինչպես նաև Մոնղոլիայի, Պակիստանի և Հնդկաստանի հաղորդակցական բնագավառի կապի ոլորտի ինժեներա-տեխնիկական աշխատողների հմտությունները բարձրացնելու համար։
* 1997 թվական - ինստիտուտի գիշերօթիկ հաստատությունը սկսեցին իր գործունեությունը
* 1999 թվական - ինստիտուտում սկսեց գործել ակադեմիական ճեմարանը
* 2002 թվական - Ուզբեկստանի Հանրապետության Նախագահի հրամանագրով ՏԿԷԻ-ն վերանվանվեց Տաշքենդի տեղեկատվական տեխնոլոգիաների համալսարան (ՏՏՏՀ)
* 2005 թվական - կազմակերպվել են ՏՏՏՀ-ի տարածաշրջանային մասնաճյուղեր Կարսիում, Նուկուսում, Սամարկանդում, Ուրգենչում և Ֆերգանայում։

## Ֆակուլտետներ
thumb|Համալսարանի շենքը 2005 թվականի փոստային նամականիշի վրա

* ՏՀՏ մասնագիտական կրթություն
* ՏՀՏ տնտեսագիտություն և կառավարում
* Տեղեկատվություն և գրադարանագիտություն
* Համակարգչային տեխնիկա
* Ծրագրային ապահովում
* Հեռուստատեսային տեխնոլոգիա
* Հեռահաղորդակցման տեխնոլոգիա
* Փոստի տեխնոլոգիաներ
* Տեղեկատվական անվտանգություն
* Մայրաքաղաք Ուզբեկստանի պաշտպանության նախարարություն

## Մասնաճյուղեր
2005 թվականին Ուզբեկստանի Հանրապետության նախագահի հրամանագրով կազմակերպվել են ՏՏՏՀ-ի տարածաշրջանային մասնաճյուղեր՝ Քարշիում, Նուկուսում, Սամարկանդում, Ուրգենչում և Ֆերգանայում։

## Ծանոթագրություններ

## Արտաքին հղումներ
* Համալսարանի պաշտոնական կայք 
* Համալսարանի պաշտոնական էջը ֆեյսբուքում
* Становление и развитие ТЭИС – ТУИТ 

Կատեգորիա:1955 հիմնադրումներ Ուզբեկստանում
Կատեգորիա:1955 հիմնադրված կրթական հաստատություններ
Կատեգորիա:Համալսարաններ այբբենական կարգով
Կատեգորիա:Ուզբեկստանի համալսարաններ
Ժան-Լյուկ Բիդո

**Ժան-Լյուկ Բիդո** (, ), թատրոնի և կինոյի շվեյցարացի դերասան։ 1991 թվականին ստացել է Ֆրանսիայի քաղաքացիություն՝ Կոմեդի ֆրանսեզին անդամակցելու պայմանով։
                                                                                                                                                                                                                                                                                                                                                                                                                                                                                                                                                                                                                                                                                                                                                          
Նա իր ամենահայտնի դերերը կատարել է «Սալամանդր» և «Կարմիր ջութակ» ֆիլմերում և «Ծովահրեշ» հեռուստասերիալում։

## Կենսագրություն
Մանկությունը անցկացնելով Ժնևում, Ժան-Լյուկ Բիդոն 1959 թվականին մեկնում է Փարիզ և ընդունվում տեղի դրամատիկական արվեստի բարձրագույն ազգային կոնսերվատորիա։ Այն ավարտում է 1963 թվականին, միևնույն ժամանակ ստանալով երկրորդ մասնագիտացումը, որպես դասական կատակերգու։ 1968 թվականին նա վերադառնում է Շվեյցարիա և դառնում «Խումբ 5»-ի  անդամ, որում ընդգրկված են այնպիսի ռեժիսորներ, ինչպիսիք են Միշել Սուտերը, Ալեն Թանները և Կլոդ Գորետան։ Ֆրանսիայում նա աշխատում է Կոսա-Գավրասոմի, Մոկիի, Կլոդ Շաբրոլի և Բերտրան Տավեռնիեի հետ։ Միևնուն ժամանակ նա ակտիվորեն ելույթ է ունենում թատրոնում, 1988 թվականից Կոմեդի ֆրանսեզի բնակիչ, իսկ 1991 թվականից 1998 թվականը նրա հասարակության անդամ։ 1998-2002 թվականների ընթացքում նրա կարիերան վերելք է ապրում «H» հեռուստասերրիալի շնորհիվ։ Ավելի ուշ նա հայտարարեց, որ այլևս չի ցանկանում լսել իի մասին որևէ բան և որ հոգնել է նկարահանումներից Ջամել Դեբբուզի, Էրիկ Ժյուդորի և Ռամզի Բեդիայի պատճառով։ Ժան-Լյուկ Բիդոն ամուսնացած է բնիկ Չեխոսլովակիայից Մարսելա Սալիվարովայի հետ։ Նրանք ունեն երկու երեխա, Նիկոլասը՝ «Շվեյցարիայի Ներկայության» ղեկավար, և Մարտինը՝ բժիշկ։

## Ֆիլմագրություն
* 1971 «Սալամանդր» / La Salamandre — *Պիեր*
* 1972 «Հողատարածքներ» / Les arpenteurs — *Մեծ Լեո*
* 1975 «Հալածանք» / La Traque — *Ֆիլիպ Մանսար*
* 1979 «Մելանխոլիկ երեխան» / *Melancoly baby*» — *Կլոդ*
* 1986 «Տեսուչ Լավարդեն» / *Inspecteur Lavardin* — *Մաքս Շարն*
* 1988 «Գվոզդաեդ» / *Mangeclous*» — *Մայքլ*
* 1989 «Ութոտնուկ-4» / *La Piovra 4*» — *Դավիթ Ֆայետի*
* 1998 «Կարմիր ջութակ» / *Le Violin rouge*» — *Ջորջ Պուսեն*
* 2008 «Երրորդ աշխարհ» *La troisième partie du monde*» — *Պրոֆեսոր*

## Ծանոթագրություններ

## Արտաքին հղումներ
* 

Կատեգորիա:Թատրոնի դերասաններ
Կատեգորիա:Շվեյցարացի դերասաններ
Քարոզարշավ (ֆիլմ)

**Քարոզարշավ** (), կատակերգություն, որը ստեղծվել է ռեժիսոր Ջեյ Ռոուչի կողմից, իսկ սցենարը գրվել է Շոունա Հարվելլայի և Քրիսա Հենչի կողմից։ Գլխավոր դերերում են Ուիլ Ֆերրելը և Զակ Գալիֆիանակիսը։

## Սյուժե
Ֆիլմը պատմում է երկու իրար դեմ մրցակցող քաղաքական գործիչներ՝ Քեմ Բրեդիի (Ուիլ Ֆերրել) և Մարտի Հագինսեյի (Զակ Գալիֆիանակիս) մասին, որոնք փորձում են հաղթել ընտրություններում, որպեսզի ներկայացնեն ԱՄՆ Ներկայացուցիչների պալատի Հյուսիսային Կարոլինա նահանգը։

«Քարոզարշավի» ֆիլմի հերոսներից մեկը, Քեմ Բրեդին, որը հանդիսանում է բավականին ճանաչված քաղաքական գործիչ և որը հինգ տարի անընդմեջ պլանավորում է ընտրվել ԱՄՆ-ի Կոնգրեսում, մասնավորապես՝ Ներկայացուցիչների պալատում, ցանկանում է մասնակցել առաջիկա ընտրություններին։ Նա իր թեկնածությունն է առաջադրում՝ հարյուր տոկոսով վստահ լինելով իր ապագա հաղթանակին։ Իսկ ինչո՞ւ ոչ․․․ Ի վերջո նա միակ թեկնածուն է, և ընտրությունն էլ պարզապես ձևականություն է։ Սակայն այս անգամ ամեն բան այդպես չէ։

Մարտի Հագգինս անունով մի տարօրինակ մարդ, որը տուրիստական գործակալ է, ընտրության պաշտոնական մեկնարկից մի քանի օր առաջ ընտրության հայտ է ներկայացնում առաջիկա օրերին տեղի ունեցող ընտրությանը մասնակցելու համար։ Այսուհետ Քեմ Բրեդին՝ քաղաքական փորձառու գործիչը, ունենում է մի նոր մրցակից, որը, ինչպես և Քեմը, պատրաստ է ամեն բան անել առաջիկա ընտրություններում հաղթանակ տանելու և կոնգրեսական պաշտոնը ստանալու համար։

Դավաճանական քայլեր կատարելով, մեկմեկու խաբելով, հուսահատորեն միմյանց հակառակվելով՝ երկու թեկնածուներն էլ որոշում են ամենախենթ քայլերը կատարել, որոնք չեն դառնում սովորական ժպիտի պատճառ, այլ, արցունքների միջոցով՝ իրական ծիծաղի պատճառ։

## Դերերում
* Ուիլ Ֆերրել՝ *Քեմ Բրեդի*
*Զաք Գալիֆիանակիս՝ *Մարտի Հոգինս*
* Դիլան Մակդերմոտ՝ *Թիմ Ուեթլի*
* Քեթրին Լանասա՝ *Ռոուզ Բրեդի*
* Ջեյսոն Սուդեյկիս՝ *Միտչ*
* Բրայան Կոքս՝ *Գլեն Մոչ*
* Դեն Էյքրոյդ՝ *Ուեյդ Մոչ*
* Սառա Բեյքեր՝ *Միցի Հագինս*
* Վուլֆ Մեդիսոն՝ *Ջեսիքա Բրեյդի*
* Ջոշուա Լոուսոն՝ *Թրիփ*

## Սաունդթրեք
Ֆիլմի վերջնական մասում հնչում է Green Day խմբի ¡Tré! ալբոմից 99 Revolutions երգը։

## Նկարահանումներ
Ֆիլմի նկարահանումները անց են կացվել Նոր Օռլեանում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Նոր Օռլեանում նկարահանված ֆիլմեր
Կատեգորիա:Ջեյ Ռոուչի ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Ֆիլմեր, որոնց գործողությունները տեղի են ունենում Հյուսիսային Կարոլինայում
Կատեգորիա:2012 ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Լուիզիանայում նկարահանված ֆիլմեր
Կատեգորիա:Հյուսիսային Կարոլինայում նկարահանված ֆիլմեր
Քրիստինա Կարապետյան

**Քրիստինա Կարապետյան** (օրիորդական ազգանունը՝ Կորշունովա, ), ռուս և ղազախ վոլեյբոլիստուհի, անկյունագծային հարձակվող։

## Կենսագրություն
Քրիստինա Կորշունովան ծնվել է 1992 թվականի օգոստոսի 3-ին Չիտայի շրջանի Չարայում։ Մանուկ հասակում զբաղվել է պարարվեստով և դաշնամուրով։ 12 տարեկանում սկսել է զբաղվել վոլեյբոլով։ 14 տարեկանում դարձել է «Զաբայկալայի» խաղացող։ 2013 թվականին տեղափոխվել է Կրասնոյարսկի «Ենիսեյ», որտեղ հանդես է եկել մինչև 2016 թվականը։ 2016-2017 թվականներին հանդես է եկել «Իրտիշ-Կազխրոմում», որի հետ նվաճել է Ղազախստանի գավաթը և առաջնության արծաթե մեդալները։ 2017-2018 թվականներին խաղացել է «Ժետիսուի» կազմում, այնուհետև վերադարձել է «Իրտիշ-Կազխրոմ»։

Խաղացել է Ռուսաստանի պատանեկան հավաքականում։ 2017 թվականին ստացել է Ղազախստանի քաղաքացիություն և սկսել է հանդես գալ ազգային հավաքականում, մասնակցել է 2018 թվականի ասիական խաղերին։ 2018 թվականի աշխարհի առաջնության համար ընդգրկվել է հավաքականի կազմում։

## Անձնական կյանք
2013 թվականին ամուսնացել է մարզիչ Դմիտրի Կարապետյանի հետ։ Ներկայումս ամուսնալուծված է։

## Ձեռքբերումներ
### Ակումբների հետ
* Ղազախստանի գավաթակիր 2016
* Ղազախստանի առաջնության կրկնակի արծաթե մեդալակիր (2017, 2018)
* Ղազախստանի առաջնության բրոնզե մեդալակիր (2019)

## Ծանոթագրություններ

## Արտաքին հղումներ
* Профиль на сайте volleyservice.ru
* 
* 

Կատեգորիա:Ռուս վոլեյբոլիստներ